VNG จะเข้าลงทุนใน”วนชัย เอ็นเนอร์ยี่ฯ” ลุยธุรกิจผลิตกระแสไฟฟ้า
VNG จะเข้าลงทุนใน"วนชัย เอ็นเนอร์ยี่ฯ" จำนวน 99,997 หุ้น คิดเป็นสัดส่วน 99.997% ของทุนจดทะเบียน ในราคา 10.00 บาทต่อหุ้น (ราคาพาร์) เป็นเงินรวม 999,970 บาท ลุยธุรกิจผลิตไฟฟ้า 
13 ส.ค. 2558

บริษัท วนชัย กรุ๊ป จำกัด (มหาชน) หรือ VNG ระบุว่า ที่ประชุมคณะกรรมการบริษัทมีมติอนุมัติให้บริษัทเข้าลงทุนในบริษัท วนชัย เอ็นเนอร์ยี่ อินดัสทรี่ส์ จำกัด (Vanachai Energy Industries Co., Ltd.) ซึ่งจะดำเนินธุรกิจผลิตกระแสไฟฟ้า
โดยบริษัทจะเข้าซื้อหุ้นสามัญของบริษัท วนชัย เอ็นเนอร์ยี่ อินดัสทรี่ส์ จำกัด จำนวน 99,997 หุ้น คิดเป็นสัดส่วน 99.997% ของทุนจดทะเบียน ในราคา 10.00 บาทต่อหุ้น (ราคาพาร์) เป็นเงินรวม 999,970 บาท
รวมทั้งมีมติอนุมัติและมอบหมายให้คณะกรรมการบริหารพิจารณาซื้อหุ้นสามัญเพิ่มทุนของบริษัท วนชัย เอ็นเนอร์ยี่ อินดัสทรี่ส์ จำกัด เมื่อบริษัท วนชัย เอ็นเนอร์ยี่ อินดัสทรี่ส์ จำกัด มีมติให้เพิ่มทุนจดทะเบียน อีกจำนวนไม่เกิน 74,900,000 หุ้น และให้บริษัทเข้าลงทุนในหุ้นสามัญที่เพิ่มทุนทั้งหมดจำนวน 74,900,000 หุ้น ในราคา 10.00 บาทต่อหุ้น (ราคาพาร์) เป็นเงินรวมไม่เกิน 749,000,000.00 บาท โดยมีสัดส่วนการถือหุ้นร้อยละ 99.999996 ของทุนจดทะเบียน
โดยมีแหล่งเงินทุนที่ใช้ มาจากกระแสเงินสดจากการดำเนินงาน และเงินกู้ยืมจากสถาบันการเงินในประเทศ ส่วนประโยชน์ที่บริษัทจดทะเบียนได้รับในการเข้าลงทุนครั้งนี้
1. นำเศษวัตถุดิบจากการผลิตของบริษัทย่อย มาเป็นวัตถุดิบในการผลิตกระแสไฟฟ้า เพื่อก่อให้เกิดรายได้แก่กลุ่มบริษัท
2. เพิ่มช่องทางในการดำเนินธุรกิจของบริษัทในกลุ่ม
3. เงินปันผลจากกำไรสุทธิ จากบริษัทที่เข้าลงทุน